หุ้นจิ๋วกำไรแจ๋ว
เส้นทางนักลงทุน สืบเนื่องจากบริษัทในตลาดหลักทรัพย์ เอ็ม …
มีบริษัทหลักทรัพย์หลายแห่งสามารถทำกำไรสุทธิได้อย่างแข็งแกร่ง “จิ๋วกำไรแจ๋ว” เพราะสามารถทำกำไรเติบโตเกินกว่า 1 เท่าตัว เมื่อเทียบกับช่วงเดียวกันจากปีก่อน
6 มี.ค. 2563

เส้นทางนักลงทุน
สืบเนื่องจากบริษัทในตลาดหลักทรัพย์ เอ็ม เอ ไอ (mai) รายงานผลประกอบการประจำปี 2562 ออกมาผ่านตลาดหลักทรัพย์ฯ สู่สาธารณชนเป็นที่เรียบร้อยตามกำหนดการ
พบว่ามีบริษัทหลักทรัพย์หลายแห่งสามารถทำกำไรสุทธิได้อย่างแข็งแกร่ง … “จิ๋วกำไรแจ๋ว”  เพราะสามารถทำกำไรเติบโตเกินกว่า 1 เท่าตัวขึ้น เมื่อเทียบกับช่วงเดียวกันจากปีก่อนที่มีกำไรสุทธิ
ทั้งนี้บริษัทจดทะเบียนในตลาด เอ็ม เอ ไอ ที่มีกำไรสุทธิเปลี่ยนแปลงสูงในปี 2562 ได้แก่ QTC, BROOK, GTB, PSTC, KIAT, TITLE, QLT, TPAC, SANKO, TACC, AGE และ AMA เป็นต้น
รายละเอียด อาทิ บริษัท คิวทีซี เอนเนอร์ยี่ จำกัด (มหาชน) หรือ QTC รายงานผลการดำเนินงานปี 2562 มีกำไรสุทธิ 198.65 ล้านบาท เพิ่มขึ้น 58,118.49 % จากงวดเดียวกันของปีก่อนมีกำไรสุทธิ 0.34 ล้านบาท เป็นผลจากรายได้จากการขายสินค้าและบริการและการจำหน่ายกระแสไฟฟ้าของบริษัทย่อยทางอ้อมเพิ่มขึ้น เนื่องจากในปี 2562 มีรายได้จากการขายหม้อแปลงไฟฟ้าให้กับหน่วยงานภาครัฐเพิ่มขึ้น ที่สำคัญค่าใช้จ่ายในการขายและบริหารลดลง
บริษัท บรุ๊คเคอร์ กรุ๊ป จำกัด (มหาชน) หรือ BROOK รายงานผลการดำเนินงานปี 2562 มีกำไรสุทธิ 736.48 ล้านบาท เพิ่มขึ้น 16,034.11% จากงวดเดียวกันของปีก่อนมีกำไรสุทธิ 4.56 ล้านบาท เป็นผลจากรายได้จากการขายและบริการเพิ่มขึ้น เนื่องจากบริษัทสามารถรับรู้รายได้ค่าบริการที่ปรึกษาจากผลสำเร็จของงานโครงการใหญ่ และกำไรจากการขายเงินลงทุนในหลักทรัพย์เพื่อค้าเพิ่มขึ้น และรายได้เงินปันผลรับเพิ่มขึ้น
บริษัท เจตาแบค จำกัด (มหาชน) หรือ GTB รายงานผลการดำเนินงานปี 2562 มีกำไรสุทธิ 82.53 ล้านบาท เพิ่มขึ้น 11,181.60% จากงวดเดียวกันของปีก่อนมีกำไรสุทธิ 0.73 ล้านบาท เนื่องจากมีรายได้ตามสัญญาเพิ่มขึ้น
บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC รายงานผลการดำเนินงานปี 2562 มีกำไรสุทธิ 3,128.78 ล้านบาท เพิ่มขึ้น 3,596.72% จากงวดเดียวกันของปีก่อนมีกำไรสุทธิ 84.64 ล้านบาท เป็นผลมาจากงานก่อสร้างคลังน้ำมัน ประกอบกับความสามารถในการควบคุมต้นทุนของบริษัทโดยรวมได้อย่างมีประสิทธิภาพ
และการเพิ่มขึ้นของรายได้อื่นเป็นผลมาจากการขายหุ้นสามัญของบริษัท ไทย ไปป์ ไลน์ เน็ตเวิร์ค จำกัด จำนวนร้อยละ 43 ให้กับบริษัท ผลิตไฟฟ้า จำกัด (มหาชน) (EGCO)
บริษัท เกียรติธนา ขนส่ง จำกัด (มหาชน) หรือ KIAT รายงานผลการดำเนินงานปี 2562 มีกำไรสุทธิ 110.10 ล้านบาท เพิ่มขึ้น 1,680.01% จากงวดเดียวกันของปีก่อนมีกำไรสุทธิ 6.19 ล้านบาท เนื่องมาจาก KIAT และบริษัทย่อยมีการควบคุมการบริหารจัดการค่าใช้จ่ายและต้นทุน ประกอบกับในปี 2561 มีรายจ่ายพิเศษ
บริษัท ร่มโพธิ์ พร็อพเพอร์ตี้ จำกัด (มหาชน) หรือ TITLE รายงานผลการดำเนินงานปี 2562 มีกำไรสุทธิ 234.32 ล้านบาท เพิ่มขึ้น 730.59% จากงวดเดียวกันของปีก่อนมีกำไรสุทธิ 28.21ล้านบาท เนื่องจากมีรายได้จากการขายและการให้บริการเพิ่มขึ้น โดยหลักเกิดจากการโอนกรรมสิทธิ์ห้องชุดโครงการ The Title หาดในยาง เฟส 1 และเฟส 2 ซึ่งเริ่มโอนตั้งแต่ต้นปี 2562 อีกทั้งมีรายได้อื่นมาจากการยึดเงินจองและเงินดาวน์ของลูกค้าที่ผิดสัญญา รายได้จากการบริหารห้องพักให้แก่ลูกค้าที่เข้าร่วมโครงการการันตีผลตอบแทนและรายได้จากค่าบริหารนิติบุคคลอาคารชุด
บริษัท ควอลลีเทค จำกัด (มหาชน) หรือ QLT รายงานผลการดำเนินงานปี 2562 มีกำไรสุทธิ 50.94 ล้านบาท เพิ่มขึ้น 407.74% จากงวดเดียวกันของปีก่อนมีกำไรสุทธิ 10.03 ล้านบาท เนื่องจากบริษัทมีรายได้จากการให้บริการเพิ่มขึ้น เนื่องจากความต้องการบริการการทดสอบ แบบไม่ทำลายในงานก่อสร้างและงานโครงการเพิ่มขึ้นอย่างต่อเนื่อง รวมถึงรายได้จากการให้บริการ ทดสอบและตรวจสอบในงานซ่อมบำรุงใหญ่ของโรงกลั่นและปิโตรเคมีที่เพิ่มขึ้น
บริษัท พลาสติค และหีบห่อไทย จำกัด (มหาชน) หรือ TPAC รายงานผลการดำเนินงานปี 2562 มีกำไรสุทธิ 138.84 ล้านบาท เพิ่มขึ้น 341.09% จากงวดเดียวกันของปีก่อนมีกำไรสุทธิ 31.48 ล้านบาท เป็นผลจากรายได้จากการขายเพิ่มขึ้น
บริษัท ซังโกะ ไดคาซติ้ง (ประเทศไทย) จำกัด (มหาชน) หรือ SANKO รายงานผลการดำเนินงานปี 2562 มีกำไรสุทธิ 38.19 ล้านบาท เพิ่มขึ้น 223.06% จากงวดเดียวกันของปีก่อนมีกำไรสุทธิ 11.82 ล้านบาท เนื่องจากมีรายได้รวมเพิ่มขึ้น เนื่องจากคำสั่งซื้อของลูกค้าเพิ่ม ในขณะที่ต้นทุนยังคงสภาพตามกำลังการผลิตปกติของบริษัทและมีการเปลี่ยนแปลงตามภาวะเศรษฐกิจบางส่วน
บริษัท ที.เอ.ซี. คอนซูเมอร์ จำกัด (มหาชน) หรือ TACC รายงานผลการดำเนินงานปี 2562 มีกำไรสุทธิ 162.09 ล้านบาท เพิ่มขึ้น 137% จากงวดเดียวกันของปีก่อนมีกำไรสุทธิ 68.39 ล้านบาท สาเหตุหลักมาจาก (1) การลดต้นทุนจากการเรียกเก็บภาษีความหวานของสินค้า (2) การเพิ่มยอดขายในส่วนสินค้าที่มีกําไรสูง และ (3) ปี 2561 มีการตัดจำหน่ายหนี้สูญในบัญชีลูกหนี้ต่างประเทศ
บริษัท เอเชีย กรีน เอนเนอจี จำกัด (มหาชน) หรือ AGE รายงานผลการดำเนินงานปี 2562 มีกำไรสุทธิ 272.79 ล้านบาท เพิ่มขึ้น 114.44% จากงวดเดียวกันของปีก่อนมีกำไรสุทธิ 127.21 ล้านบาท เป็นผลมาจากต้นทุนขายลดลงในอัตราที่สูงกว่าการลดลงของราคาขาย สืบเนื่องจากราคาถ่านหินในตลาดลดลงและการแข็งค่าของค่าเงินบาทซึ่งทำให้ต้นทุนนำเข้าลดลง ประกอบกับการขยายธุรกิจโลจิสติกส์เพื่อลดต้นทุนโลจิสติกส์ทั้งทางบกและทางน้ำ รวมทั้งมีมาตรการลดต้นทุนและเพิ่มประสิทธิภาพการผลิตให้มีความสามารถในการแข่งขันในตลาดและมีผลดำเนินงานที่ดีขึ้น
บริษัท อาม่า มารีน จำกัด (มหาชน) หรือ AMA รายงานผลการดำเนินงานปี 2562 มีกำไรสุทธิ 180.52 ล้านบาท เพิ่มขึ้น 101.65% จากงวดเดียวกันของปีก่อนมีกำไรสุทธิ 89.52 ล้านบาท เป็นผลจากรายได้จากการให้บริการขนส่งสินค้าเพิ่มขึ้น โดยสัดส่วนรายได้จากการให้บริการขนส่งสินค้าทางเรือของบริษัท และการให้บริการขนส่งสินค้าทางรถของบริษัทย่อย คิดเป็นร้อยละ 66.80 และร้อยละ 33.20 ตามลำดับ สำหรับการขนส่งสินค้าทางรถ บริษัทย่อยมีรายได้เพิ่มขึ้นจากการบริหารจัดการกองรถบรรทุกได้เต็มประสิทธิภาพ และมีการเพิ่มกองรถจาก 150 คัน เป็น 181 คัน
ข้อมูลข้างต้นเป็นการสรุปบริษัทหลักทรัพย์ในตลาด เอ็ม เอ ไอ ว่ามีหุ้นตัวไหนที่สามารถทำกำไรโตโดดเด่นอย่างก้าวกระโดด !!! 